Христо Смирненски
Вест

chitanka.info

Излез, девойко златокоса:

букет от черни рози нося,

напръскан с кърви и сълзи.

Излез, девойко светлоока:

аз връщам се от бран жестока —

смъртта мнозина де срази,

аз нося душетровна мъка,

цветя на вечната разлъка,

букет на бъдната ти скръб,

букет от кървави усои,

де между другите герои

умря един за теб най-скъп…

Излез, девойко свилокоса:

букет от черни рози нося,

букет — помръкнали мечти;

аз нося думите последни,

прошепнати от устни бледни,

аз нося сетното „прости“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.